Keskustelu:Suomen Baptistikirkko

message: Olen vähitellen kehittänyt tätä artikkelia, ja ajattelin nyt kokeilla olisiko tässä riittävästi lupaavaksi, vai pitäisikö kaivaa vielä jotain lisää. Aiemmin on lupaavaksi hyväksytty näistä pienistä uskonnollisista yhdyskunnista Suomessa Suomen vapaa evankelis-luterilainen seurakuntaliitto sekä Suomen Islam-seurakunta. Kummassakin on historia -osio pidempi kuin tässä, mutta en ehkä näkisi sitä olennaisimpana kun puhutaan lupaavan artikkelin tasosta. Olennaisempaa lienee mitä liike on kuin mitä se on ollut.--Kirkhakkinen (keskustelu) 27. maaliskuuta 2015 kello 00.09 (EET)
Hyvä. Artikkelista puuttuu pari keskeistä seikkaa: Onko baptisteja jossain muussakin maassa ja onko baptismi kristinuskoa. Lyhyt maininta riittää ja linkki lisätietoja baptismista tarjoavaan artikkeliin. Jäsenistöstä voisi olla jotain lisääkin, esimerkiksi jäsenmäärän kehitys ja painottuuko jäsenistö alueellisesti. Hallinto-osiossa jää epäselväksi, onko baptisteilla ylin johtaja (kirkkokunnan johtaja?) ja mikä hänen asemansa on, ja seurataanko ulkomaista johtajaa tai järjestöä vai onko Suomen Baptistikirkko täysin itsenäinen ja riippumaton. Seurakuntaluettelo on nyt kahteen kertaan. Mielestäni tämänkaltainen lause riittää: "Suomen Baptistikirkkoon kuuluu seurakuntia seuraavilla paikkakunnilla:Espoo. Helsinki, Imatra, Jurva, Kajaani, Kauhajoki, Lappeenranta, Laukaa, Petäjävesi, Tampere, Turku, Jyväskylän Vaajakoski ja Vaasa." Laajemman seurakuntaluettelon voisi poistaakin, se pitkä suhteessa artikkelin kokonaisuuteen eikä silti tuo paljon lisätietoa. --Wähäwiisas (keskustelu) 27. maaliskuuta 2015 kello 12.27 (EET)
replies: text: Tein joitain muutoksia, miltä nyt vaikuttaa? En itse halunnut tuota luetteloa poistaa, koska nähdäkseni se kertoo hyvin missä kyseinen kirkkokunta toimii. Sen sijaan muutin johdannon kertomaan mihin kannatus painottuu ja lisäsin yleisestikin tietoa seurakunnista.--Kirkhakkinen (keskustelu) 27. maaliskuuta 2015 kello 15.05 (EET)

text: Joo.  Kun siellä mainitaan nuo helluntai- ja vapaakirkot vois mainita myös miten se eroaa niistä. J.K Nakkila (keskustelu) 27. maaliskuuta 2015 kello 15.28 (EET)
replies: text: :Toiminnasta, esim lähetystyö, voisi jotain kirjoittaa. --Vnnen (keskustelu) 27. maaliskuuta 2015 kello 18.41 (EET)
replies: text: :: Kirjoitin lähetystyöstä jotakin, kirkolla ei ilmeisesti tällä hetkellä ole lähettejä ulkomailla vaan lähetystyö tapahtuu välikäsien kautta. Hieman hämmentävästi laskivat näköjään sisälähetyksenkin lähetystyöhön, mutta mainitsin sitten senkin.--Kirkhakkinen (keskustelu) 30. maaliskuuta 2015 kello 23.34 (EEST)
Wähäwiisaalle suuri kiitos täydennyksistä, kehittävät artikkelia suuresti! Tuosta jäsenmäärä -taulukosta vain vähän mietin, miten se kannattaisi esittää. Ainakaan nykyinen otsikko "Baptistien määrä Suomessa" ei sikäli käy, että vuoden 1980 jälkeen se ei pidä enää paikkansa, kun käsittääkseni silloin ruotsinkieliset baptistit perustivat oman itsenäisen kirkko-organisaationsa, kuten artikkelista ilmenee. Heidän irtauduttuaan on Baptistikirkon kannatusalueen painopistekin kovasti muuttunut, sillä ruotsinkielisellä baptistiyhdyskunnalla on noin 20 seurakuntaa, joista vain kaksi toimii muualla kuin ruotsinkielisellä Pohjanmaalla (ja niistäkin toinen Kokkolassa). Tällä siis selittyy kannatuksen aiempi painotus Vaasan lääniin, tosin 1960 vuoteen asti myös Keski-Suomen pohjois-osa kuului kyseiseen lääniin, jolloin sekin kannatus toki tuohon lukuun vaikutti. Lisäksi pohdin, pitäisikö tässä artikkelissa vai yleisemmässä baptismi -artikkelissa tuoda esille Suomen Baptistilähetys. Kyseessä on Suomen Vapaakirkosta irtautunut ryhmä, jonka ensimmäinen seurakunta perustettiin Porissa 1980-luvulla: http://www.uskonnot.fi/yhteisot/view.php?orgId=546 Noita seurakuntia on ympäri Suomen siellä täällä, mutta niillä ei ole keskusjohtoa, koska ne korostavat siinä määrin paikallisseurakuntien itsenäisyyttä etteivät hyväksy sen ulkopuolista keskusjohtoa. Vaikka ne eivät siis ole lohjenneet tuosta baptistikirkosta, on niiden uskonkäsitys kuitenkin ilmeisesti baptistinen. Lisäksi pakkaa sekoittaa Kokkolan Baptistiseurakunta ja sen kaksi tytärseurakuntaa: http://www.uskonnot.fi/yhteisot/view.php?orgId=549 Se on täysin itsenäinen, mutta jos puhutaan baptistien kokonaismäärästä niin kuitenkin huomionarvoisa, sillä sillä on jäseniä ollut vuonna 2011 217, mikä on Suomen baptistien kontekstissa huomattava määrä. Rekisteröityjä uskonnollisia yhdyskuntiahan taitavat olla ainoastaan Suomen Baptistikirkko ja sen ruotsinkielinen sisarkirkko, eli nämä muut baptistit, sekä Baptistilähetyksen että tuon Kokkolan porukan kuuluvat käsittääkseni siviilirekisteriin eivätkä siten näy muissa tilastoissa kuin seurakuntien omissa jäsenluetteloissa.--Kirkhakkinen (keskustelu) 28. maaliskuuta 2015 kello 15.05 (EET)

text: Kiitos kiitoksista. Löysin Suomen Baptistiyhdyskunnan jäsenmäärän vuodelta 1952. Se oli 1801, eli lähes kaikki baptistit ilmeisesti kuuluivat vielä 1950-luvun alussa tähän yhdyskuntaan. Taulukkoon voisi toki laittaa rinnakkain kaikki Suomen baptistit ja juuri tämän kirkon jäsenet, jos vain tietoja löytyy. Tilastokeskuksesta löysin vain kaikki baptistit 1900–1950. --Wähäwiisas (keskustelu) 28. maaliskuuta 2015 kello 17.27 (EET)

text: Lisäsin nyt löytämäni tiedot Suomen Baptistikirkon jäsenmääristä. Baptistien yhteismäärän ja muiden baptistien määriä laitoin artikkeliin Baptismi.

text: Kannatan lupaavaksi, vaikka olenkin osallistunut. --Wähäwiisas (keskustelu) 29. maaliskuuta 2015 kello 17.34 (EEST)
 Kannatan --Msaynevirta (k · m) 1. huhtikuuta 2015 kello 21.54 (EEST)

text: Itse en ymmärrä, miksi johdannossa pitää kertoa baptisteista yleisesti, mutta kukaan ei nähdäkseni vastusta ja muutamat toiveet on täytetty. Merkitsen. --PtG (keskustelu) 7. huhtikuuta 2015 kello 21.30 (EEST)
</div>
thread_title:  Lupaava artikkeli -ehdotus